Държавен вестник, бр. 85, 2022 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  85
Член 22 – Разрешаване на случай преди 
приключване на арбитража
За целите на тази Част и на разпоредбите 
на съответната обхваната данъчна спогодба, 
които предвиждат разрешаване на случаи 
чрез взаимно споразумение, процедурата за 
взаимно споразумение, както и арбитражното 
производство, се прекратява по отношение 
на случай, ако по което и да е време, след 
като искане за арбитраж е отправено и пре-
ди арбитражната комисия да е предоставила 
своето решение на компетентните органи на 
договарящите юрисдикции:
а) компетентните органи на договаря-
щите юрисдикции постигнат взаим-
но споразумение за разрешаване на 
случая; или
б) лицето, което е представило случая, 
оттегли искането за арбитраж или 
искането за процедура за взаимно 
споразумение.
Член 23 – Вид на арбитражния процес
1. Освен доколкото компетентните органи 
на договарящите юрисдикции не са догово-
рили различни правила, следните правила 
се прилагат по отношение на арбитражното 
производство, предвидено в тази Част:
а) след като случай е представен пред 
арбитраж, компетентните органи на 
всяка от договарящите юрисдикции 
представят на арбитражната комисия 
до дата, уговорена между страните, 
предложение за решение на всички 
неразрешени въпроси по случая (взе-
майки предвид всички сключени преди 
това споразумения по случая между 
компетентните органи на договаря-
щите юрисдикции). Предложението за 
решение е ограничено до определянето 
на конкретни парични суми (например 
на доходи или разходи) или, когато 
е посочено, максималния размер 
на данъка, наложен в съответствие 
с обхванатата данъчна спогодба, за 
всяка корекция или подобен въпрос 
по случая. За случай, по който ком-
петентните органи на договарящите 
юрисдикции не са могли да постигнат 
споразумение по въпрос, отнасящ се 
до условията за прилагане на разпо-
редба на съответната обхваната да-
нъчна спогодба (наричан по-нататък 
„принципен въпрос“), например за 
това дали физическо лице е местно 
лице или дали съществува място на 
стопанска дейност, компетентните ор-
гани могат да изпратят алтернативно 
предложение за решение по отношение 
на въпроси, определянето на които 
е в зависимост от разрешаването на 
принципните въпроси.
б) компетентният орган на всяка до-
говаряща юрисдикция може също 
да представи писмено становище за 
разглеждане от арбитражната коми-
сия. Всеки компетентен орган, който 
представи предложение за решение 
или писмено становище, предоставя 
копие и на другия компетентен орган 
до датата, на която предложеното 
решение или писмено становище е 
трябвало да бъдат представени. Все-
ки компетентен орган може също да 
представи пред арбитражната комисия 
до дата, уговорена между страните, 
отговор на предложеното решение и 
писмено становище, представени от 
другия компетентен орган. Копие на 
всеки отговор се предоставя на дру-
гия компетентен орган до датата, на 
която отговорът е трябвало да бъде 
представен.
в) арбитражната комисия избира като 
свое решение едно от предложените 
решения на случая, представени от 
компетентните органи по отношение 
на всеки от въпросите и всеки от 
принципните въпроси, и не включва 
мотиви или други обяснения на ре-
шението. Арбитражното решение се 
приема с обикновено мнозинство на 
членовете на комисията. Арбитражна-
та комисия предоставя в писмена фор-
ма своето решение на компетентните 
органи на договарящите юрисдикции. 
Арбитражното решение няма силата 
на прецедент.
2. За целите на прилагането на този член 
по отношение на обхванатите є данъчни 
спогодби страна може да запази правото да 
не прилага алинея 1 по отношение на своите 
обхванати данъчни спогодби. В този случай, 
освен доколкото компетентните органи на 
договарящите юрисдикции не са договори-
ли различни правила, следните правила се 
прилагат по отношение на арбитражното 
производство:
а) след като случай е представен пред 
арбитраж, компетентните органи на 
всяка договаряща юрисдикция предос-
тавят всяка информация, която може 
да е необходима за арбитражното 
решение, на всеки от членовете на 
комисията без необосновано забавя-
не. Освен ако компетентните органи 
на договарящите юрисдикции не са 
договорили друго, всяка информация, 
която не е била на разположение и 
на двата компетентни органа, преди 
искането за арбитраж да е получено 
от всеки от тях, няма да бъде взета 
предвид за целите на решението.